PATVIRTINTA

Panevėžio miesto lopšelio-darželio „Riešutėlis“

direktoriaus 2020 m. vasario 17 d.

įsakymu Nr. V- 26

**PANEVĖŽIO MIESTO LOPŠELIO-DARŽELIO „RIEŠUTĖLIS“ TERITORIJOJE GYVENANČIŲ IR NESIMOKANČIŲ** PRIEŠMOKYKLINIO AMŽIAUS VAIKŲ LANKOMUMO APSKAITOS TVARKOS APRAŠAS

**I SKYRIUS**

**BENDROSIOS NUOSTATOS**

1. Panevėžio lopšelio-darželio „Riešutėlis“ (toliau – Mokykla) priešmokyklinio ugdymo vaikų lankomumo apskaitos ir nelankymo prevencijos tvarkos aprašas (toliau – Tvarka) reglamentuoja nesimokančių ir nelankančių mokyklos priešmokyklinio amžiaus vaikų apskaitos organizavimą, jų ugdymosi pagal privalomojo priešmokyklinio ugdymo programą priežiūrą.
2. Tvarka parengta, vadovaujantis Panevėžio miesto savivaldybės tarybos 2019 m. rugsėjo 26 d. sprendimu Nr. 1-343 patvirtintu Panevėžio miesto savivaldybės teritorijoje gyvenančių ir nesimokančių mokyklinio amžiaus vaikų apskaitos tvarkos aprašu, Lietuvos Respublikos švietimo įstatymu, Vaiko teisių apsaugos pagrindų įstatymu ir Mokyklos vidaus darbo tvarkos taisyklėmis.
3. Vartojamos sąvokos:

**Mokyklos teritorijoje gyvenantis vaikas** – vaikas, kurio deklaruota gyvenamoji vieta yra Panevėžio miesto savivaldybės teritorijoje, arba vaikas, įrašytas į gyvenamosios vietos neturinčių asmenų apskaitą Panevėžio miesto savivaldybėje.

**Nesimokantis vaikas** – neįregistruotas Mokinių registre vaikas iki 7 metų, kurio deklaruota gyvenamoji vieta yra Panevėžio miesto savivaldybės teritorijoje, arba vaikas, įrašytas į gyvenamosios vietos neturinčių asmenų apskaitą Panevėžio miesto savivaldybėje.

**Mokyklos nelankantis mokinys** – įregistruotas Mokinių registre vaikas, kurio deklaruota gyvenamoji vieta yra Panevėžio miesto savivaldybės teritorijoje, arba vaikas, įrašytas į gyvenamosios vietos neturinčių asmenų apskaitą Panevėžio miesto savivaldybėje, vaikas, per pusmetį be pateisinamos priežasties praleidęs daugiau kaip pusę ugdymui skirtų dienų.

1. Kitos tvarkos apraše vartojamos sąvokos paaiškintos Lietuvos Respublikos gyventojų registro įstatyme, Švietimo įstatyme, Vaiko teisių apsaugos pagrindų įstatyme, Vaiko minimalios ir vidutinės priežiūros įstatyme.

**II SKYRIUS**

**LANKOMUMO FIKSAVIMAS IR APSKAITA**

1. Vaikų lankomumas fiksuojamas elektroniniame dienyne ,,Mūsų darželis” ir/ar apskaitos žiniaraštyje.
2. Vaiko praleistos dienos žymimos raide „p“.
3. Visos priešmokyklinio ugdymo vaiko nelankytos dienos – pateisinamos.

**III SKYRIUS**

**ATSAKINGI ASMENYS IR JŲ FUNKCIJOS**

1. **Vaikų tėvai (globėjai, rūpintojai):**

8.1.atsako už vaiko ugdymo dienų lankomumą, užtikrina reguliarų lankymą; 8.2. privalo iki 9 val. atvesti vaiką į Mokyklą;

8.3.rašytine forma pateisina vaiko nelankytas dienas;

1. **Priešmokyklinio ugdymo mokytojai** apievaiko nelankytas dienas kas 3 mėnesiusinformuoja direktoriaus pavaduotoją ugdymui.
2. **Direktoriaus pavaduotojas ugdymui** informuoja Vaiko gerovės komisiją apie nuolatinai praleidžiamas dienas per 3 mėnesius.
3. **Vaiko gerovės komisija:**

11.1.bendradarbiauja su priešmokyklinio ugdymo mokytojų, vaikų tėvais (globėjais, rūpintojais), aiškinasi, vertina ir sprendžia vaiko nelankymo priežastis;

11.2. nepavykus užtikrinti vaiko lankomumą, kreipiasi ir informuoja Panevėžio savivaldybės tarpinstitucinio bendradarbiavimo vyriausiąjį specialistą.

**VI SKYRIUS**

**BAIGIAMOSIOS NUOSTATOS**

1. Tvarka skelbiama Mokyklos informaciniuose stenduose ar/ir svetainėje ar/ir elektroniniame dienyne.
2. Už Tvarkos vykdymą atsakingi ir nelankymo prevencijos ir lankomumo apskaitą Mokykloje vykdantys asmenys: priešmokyklinio ugdymo mokytojai, direktoriaus pavaduotojas ugdymui, Vaiko gerovės komisija ir vaikų tėvai (globėjai, rūpintojai).
3. Už piktnaudžiavimą tėvų (globėjų, rūpintojų) valdžia, neveikimą vaiko labui, jei nesilaikoma ar piktnaudžiaujama mokymo sutartyje, šioje Tvarkoje nustatytais susitarimais dėl vaikų lankomumo pateisinimo, numatyta atsakomybė Lietuvos Respublikos administracinių nusižengimų kodekso (toliau - LR ANK) 80 str. 1-3 d..
4. Direktoriaus pavaduotojas ugdymui, Vaiko gerovės komisija pasirašytinai supažindinami su Tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_